Държавен вестник, бр. 14, 2010 г., стр. 3

БРОЙ  14	
Д Ъ Р Ж А В Е Н  В Е С Т Н И К 	
СТР.  3  
за организацията и дейността на Народното 
събрание
Р Е Ш И :
1. Освобождава Кирил Николаев Добрев 
като член на Комисията по труда и социалната 
политика.
2. Избира Мая Божидарова Манолова за член 
на Комисията по труда и социалната политика.
Решението е прието от 41-ото Народно съб­
рание на 11 февруари 2010 г. и е подпечатано 
с официалния печат на Народното събрание.
Председател на Народното събрание: 
Цецка Цачева
1273
КОНСТИТУЦИОНЕН СЪД
РЕШЕНИЕ № 2 
от 16 февруари 2010 г.
по конституционно дело № 10 от 2009 г.
Конституционният съд в състав: председа-
тел: Евгени Танчев, членове: Емилия Друмева, 
Владислав Славов, Димитър Токушев, Благовест 
Пунев, Пламен Киров, Красен Стойчев, Георги 
Петканов, Ванюшка Ангушева, Цанка Цанкова, 
Стефка Стоева, Румен Ненков, при участието 
на секретар-протоколиста Милена Петрова 
разгледа в закрито заседание на 16 февруари 
2010 г. конституционно дело № 10 от 2009 г., 
докладвано от съдията Благовест Пунев.
Производството е по чл. 149, ал. 1, т. 7 и 
чл. 66 от Конституцията. Делото е образувано 
на 22 юли 2009 г. по искане на главния про-
курор на Република България, сезиран от Яне 
Георгиев Янев, политически лидер и предста-
вляващ политическа партия „Ред, законност 
и справедливост“ (РЗС), и кандидатите за на-
родни представители от същата политическа 
партия – Красимир Дончев Каракачанов, Борис 
Янков Ячев и Бойко Иванов Ватев, по реда 
на чл. 112 от Закона за избиране на народни 
представители (ЗИНП). С него се оспорва 
законосъобразността на избора на народните 
представители от политическа партия „Движе-
ние за права и свободи“ (ДПС) Хасан Илияз 
Хаджихасан – МИР Велико Търново, Искра 
Димитрова Михайлова-Копарова – МИР Па-
зарджик, Тунджай Османов Наимов – МИР 
Пловдив окръг, Бюрхан Илиязов Абазов – МИР 
Русе, Елин Елинов Андреев – МИР Смолян, 
Емил Кирилов Иванов – МИР София област, 
Лютви Ахмед Местан – МИР Стара Загора.
В искането се съдържат оплаквания за 
нарушения на правилата за организация и 
провеждането на изборите, гласуване и опре-
деляне на изборните резултати във връзка с 
чл. 41, ал. 8, т. 2 и ал. 9 и чл. 88, ал. 1 ЗИНП, 
чийто контрол е включен в компетентността 
на Конституционния съд. Тези оплаквания се 
конкретизират, като се твърди, че съществува 
явно несъответствие между броя на подадените 
заявления за гласуване в Република Турция и 
тези на разкритите секции с оглед нормите, 
предвиждащи създаването им, което според 
вносителите на искането създава съмнение, че 
обявеният брой заявления е значително по-го-
лям от действителния. Освен това се посочват 
23 секции, в които са гласували повече от 1000 
избиратели, което според тях е невъзможно в 
рамките на изборния ден без извършване на 
изборни манипулации. В подкрепа на това вно-
сителят на искането се позовава на сигналите 
за наличие на допуснати до гласуване избира-
тели, които не притежават валидни документи 
за самоличност.
Като други нарушения на изборния процес 
са посочени опасността от двойно гласуване 
поради незаличаване на избирателите от спи-
съците по постоянен адрес, когато са подали 
заявление по чл. 41, ал. 8, т. 2 ЗИНП, и липсата 
на данни за броя на избирателите по основния и 
допълнителния списък в секционните протоколи 
на секции от № 324600111 до № 324600233 (т.е. 
брой на заявилите да гласуват по чл. 41, ал. 8, 
т. 2 ЗИНП и брой на дописаните в изборния 
ден). В тази връзка се твърди, че избиратели 
са били дописвани в изборния ден в списъка 
по постоянен адрес, макар че са гласували 
и в съответната изборна секция в Република 
Турция, а посочените секционни протоколи 
представляват документи с невярно съдържание, 
защото броят на гласоподавателите по тях е 
нула, макар че подписите на подалите гласа 
си е трицифрено или четирицифрено число.
В подкрепа на искането се представят пис-
мени доказателства – 123 броя извлечения от 
секционни протоколи на избирателни секции 
от № 4600111 до № 4600233. Във връзка с до-
казването се иска извършване на проверка на 
истинността на подадените заявления по чл. 41, 
ал. 8, т. 2 ЗИНП, на избирателните списъци, в 
които има заличени лица по смисъла на този 
текст, както и обявяване за документи с невярно 
съдържание на посочените секционни протоколи.
С определение от 11 август 2009 г. искане-
то е допуснато до разглеждане по същество, 
като е дадена възможност да се представят и 
допълнителни доказателства от вносителя на 
искането, както и да се изискат посочените от 
него такива относно проверката за извършено 
двойно гласуване в страната и в Република 
Турция, а също така и заверени преписи от 
изборните книжа – заявления за гласуване, 
избирателни списъци и секционни протоколи 
от избора, проведен на територията на Репу-
блика Турция.
Постъпило е становище на 18.09.2009 г. само 
от парламентарната група на ДПС, в което се 
поддържа недопустимост и неоснователност на